Rusko bombardiranje Čečenije 1999.
Rusko bombardiranje Čečenije 1999. godine je bila kampanja zračnog bombardiranja koje je u ljeto i jesen 1999. godine izvelo Rusko ratno zrakoplovstvo protiv ciljeva u tada de facto nezavisnoj Čečenskoj Republici Ičkeriji te predstavljalo uvod, odnosno prvu fazu Drugog čečenskog rata. Kampanja je, prema ruskom priznanju, službeno započela 26. augusta 1999. godine, a kao povod je poslužila invazija ruske republike Dagestan koje su nekoliko tjedana prije izvršili čečenski islamistički militanti na čelu sa Šamilom Basajevom iz baza u Čečeniji. Tom je akcijom prekršen Hasavjurtski sporazum iz 1996. godine, kojim je bio okončan Prvi čečenski rat. Službeno rusko opravdanje bombardiranja je bilo nastojanje da se obeshrabre i spriječe slične akcije militanata u budućnosti, iako je tadašnji čečenski predsjednik Aslan Mashadov obećao kako će službena čečenska vlast zavesti red i mir. U stvarnosti ciljevi ruskog bombardiranja nisu imali previše veze sa militantima, odnosno predstavljali su strateške mete kao što su mostovi, ceste, aerodrom Grozni (koji je pogođen 23. septembra 1999. godine), a potom objekti čečenske infrastrukture kao što jsu čečenska mreža mobilne telefonije i televizijska stanica u Groznom. Ruski napadi, u kojima su se osim aviona i projektila koristili i nadzvučni balistički projektili, su osim ogromnih materijalnih šteta izazvali i velike žrtve među civilnim stanovništvom, te izazvale novi masovni val izbjeglica u Ingušetiju i susjedne dijelove Rusije. Usprkos toga, tokom prvih tjedana kampanje je u najvećem dijelu zapadne i dijelu ruske javnosti vladalo shvaćanje kako je bombardiranje ništa drugo do svojevrsna kaznena ekspedicija iza koje neće slijedili kopnena invazija Čečenije, čemu je doprinijelo nastojanje generala Anatolija Kornjukova da bombardiranje usporedi s nedavnim NATO-vim bombardiranjem SRJ koje je svoje ciljeve postiglo isključivo demonstracijom zračne moći. Do invazije je, pak, došlo tek kada je 1. oktobra ruski premijer Putin proglasio Mashadovljevu vlast nelegitimnom i objavio kako namjerava uspostaviti rusku federalnu vlast sjeverno od rijeke Terek; otada je zračna kampanja vođena u koordinaciji sa ofanzivom kopnenih snaga.

V. također
Napad balističkim projektilima na Grozni 1999.

Drugi čečenski rat